31.5.2023
2.
ET
Euroopa Liidu Teataja
L 141/51
Teenuste valiku protsessi raames peab pädev asutus:
a) võtma vastu oma kasutajate teenusetaotlused, need prioriseerima, vajaduse korral anonüümima ja edastama GOVSATCOMi keskusele; b) võtma vastu GOVSATCOMi keskuse vastused taotlustele ja edastama need kasutajatele; c) võtma vastu oma kasutajate teenusevalikud, need vajaduse korral anonüümima ja edastama GOVSATCOMi keskusele. 3.
Seoses lõikes 2 osutatud anonüümimisega tegutseb pädev asutus kasutajatele teenuse osutamise ajal kasutaja volitatud esindajana mis tahes suhtluses GOVSATCOMi keskusega, muutes seeläbi kasutaja identiteedi anonüümseks.
Vajaduse korral kasutatakse teabevahetuseks asjakohaseid salastatud sidekanaleid.
Pädev asutus võib otsustada kasutajat mitte anonüümida.
Sellisel juhul teeb GOVSATCOMi keskus kasutaja identiteedi teenusepakkujale kättesaadavaks, et toetada kasutajale osutatava teenuse valimist, loomist, haldamist, hoolduse tegemist ning rikete kõrvaldamist.
Lisaks võib teenusepakkuja taotleda kasutaja tagasituvastust.
Sellisel juhul edastab GOVSATCOMi keskus selle taotluse asjaomasele pädevale asutusele hindamiseks. 4.
GOVSATCOMi keskus annab pädevatele asutustele teavet, mida on vaja teenuste valimiseks, broneerimiseks, loomiseks ja osutamiseks.
Artikkel 5 Teenuste prioriseerimine ja turvalisuse tasemed 1.
Teenuste osutamise prioriseerimine toimub kooskõlas rakendusotsusega (EL) 2023/1055.
2.
Kasutajatel on juurdepääs teenuste portfelli teenustele nende turvalisuse taseme alusel, nagu on sätestatud komisjoni 30. mai 2023. aasta rakendusotsuses C(2023) 3204 (3).
Artikkel 6 GOVSATCOMi ühiskasutus ja teenuste kättesaadavus 1.
Ühiskasutusse antud satelliitside suutlikkus ja teenused tehakse kättesaadavaks teenuste portfelli kaudu koos nende atribuutide väärtustega. 2.
Portfelli kuuluvate teenuste kättesaadavus sõltub ühiskasutusse antud ja jagatud satelliitide suutlikkuse pakkumisest ja nõudlusest ja määruse (EL) 2021/696 artiklis 64 osutatud üksustelt hangitud teenustest.
Artikkel 7 Jõustumine Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 30. mai 2023
Komisjoni nimel president Ursula VON DER LEYEN
(3) Komisjoni 30. mai 2023. aasta rakendusotsus C(2023) 3204, milles sätestatakse Euroopa Parlamendi ja nõukogu määruse (EL) 2021/696 artikli 34 lõikes 2 osutatud GOVSATCOMi üldised turvalisusnõuded.